Pregătiri susţinute azi în Bucureşti pentru mitingul PSD la care social-democraţii au anunţat prezenţa a sute de mii de simpatizanţi. 500 de poliţiști şi jandarmi vor patrula prin centrul Capitalei şi, în premieră, va fi folosit şi un elicopter pentru supraveghearea, din aer, a manifestaţiei. În Piaţa Victoriei şi pe bulevardele din jur au fost instalate ecrane gigant şi o scenă ode pe care vor fi rostite discursurile liderilor politici. Primii susţinători PSD au ajuns deja în Piaţa Victoriei. Manifestanții nu au dorit să facă prea multe comentarii legate de motivele care i-au determinat să se strângă centrul Capitalei încă înainte de ora 10:00.

Miting de proporții, azi, în Piața Victoriei. Câți oameni va reuși să mobilizeze PSD?

-Pentru ce anume protestaţi?

-Împortiva abuzurilor.

-La ce fel de abuzuri vă referiţi?

-La tot felul de abuzuri, la care am fost supuşi în ultimii ani.

-Daţi câteva exemple! Corupţia este un abuz?

-Corupţia nu e neapărat un abuz. Abuzul din partea instituţiilor de forţă ale statului.

-Nu vi se pare un abuz corpuţia faţă de dumneavoastră, ca cetăţean?

-Nu ştiu să fi fost victima unor astfel de abuzuri.

-Dar aţi fost victima unor altfel de abuzuri

-Sunt solidar cu cei care au fost.

-Aţi simţit pe propria piele un abuz?

-Da, am simţit.

-Aveţi un mesaj de transmis astăzi pentru autorităţi?

-Mesajul va fi transmis diseară.

-Vă rog mult de tot să ne lăsați să ne facem meseria, ne cere fişa postului.

-De unde aţi venit?

-Nu asta e important.

-Ba da, e o competiţie, cine aduce mai mulţi oameni.

-Nu cred că asta este important.

-Măcar să ne spuneţi un mesaj.

- Nu avem niciun mesaj.

-O să scandaţi ceva?

-Nu, am venit să ne bucurăm cu colegii.

-De ce aţi veni?

-Stăm la umbră, ne plimbăm.

-De unde sunteţi?

-Din Bucureşti. Gata, gata, v-am spus NU.

-De ce nu vorbiţi cu noi?

-Nu vreau să vorbesc.

-Aţi venit la un protest.

-De unde ştii că am venit la protest?